**Iekļaušanas politika Erasmus+ mobilitātes pasākumiem**

Politikas mērķis ir novēršamo šķēršļu kopums\*, kas pastiprina iekļaušanas un daudzveidības dimensiju Erasmus+ programmā, veicinot vieglāku piekļuvi finansējumam, ļaujot to sasniegt lielākam skaitam dalībnieku ar ierobežotām iespējām, veicina vienlīdzīgu iespēju un iekļaušanu, daudzveidību un taisnīgumu.

Politika attiecas uz ienākušajiem un izejošajiem studentiem AII.

*Erasmus+* programmā iekļaušanas un daudzveidības principus nodrošina šādi pasākumi:

* papildu finansiālais atbalsts personām ar ierobežotām iespējām;
* īpaši atbalsta pasākumi visos projekta posmos (sagatavošanas vizītes, valodas apguves atbalsts, papildu uzraudzības pasākumi);
* papildu atbalsts organizācijām, kas iesaistītas ar iekļaušanas jautājumiem saistītos projektos (papildu finansējums kapacitātes stiprināšanai, mācību un tīklošanās aktivitātes iekļaušanas tēmā);
* elastīgi mobilitātes projektu noteikumi formāta un ilguma ziņā (iespēja brīvi kombinēt individuālas vai grupu fiziskās un virtuālās mobilitātes);
* prioritāte projektu konkursos (prioritāte tiks dota kvalitatīviem projektiem, kuros iesaistīti dalībnieki ar mazāk iespējām un kuros tiek risināti iekļaušanas un daudzveidības jautājumi);
* skaidrāka komunikācijas un atskaišu sistēma (lietotājiem draudzīga, viegli uztverama informācija dažādās valodās, atskaišu sistēmas vienkāršošana).

Individuālā atbalsta piemaksa (top-up) studentiem un neseniem absolventiem, kuriem ir mazāk iespēju (sociālie, ekonomiskie, ģeogrāfiskie šķēršļi) – 250 EUR/mēnesī ilgtermiņa mobilitātes gadījumā un 100 EUR vai 150 EUR par visu mobilitātes periodu īstermiņa mobilitātes gadījumā (atkarībā no mobilitātes ilguma)

|  |  |  |
| --- | --- | --- |
| **Novēršamā šķēršļa veids\*** **personu ar mazāk iespējām un/vai īpašām vajadzībām pilnvērtīgai iesaistei un dalībai *Erasmus+* mācību mobilitāšu un sadarbības projektu aktivitātēs** | | **Sasniedzamie kvalitatīvie rādītāji** |
| (1) Invaliditāte | fiziski, garīgi, intelektuāli vai maņu traucējumi | – elastīgi mobilitātes projektu noteikumi formāta un ilguma ziņā |
| (2) Veselības problēmas | veselības traucējumi, tostarp smagas slimības; hroniska saslimšana vai jebkāda ar fizisko vai garīgo veselību saistīta situācija | – specifiska apdrošināšana |
| (3) Šķēršļi, kas saistīti ar izglītības un mācību sistēmām | sarežģīti gūt rezultātus izglītības un mācību sistēmās; izglītību vai mācības priekšlaicīgi pārtraukušie; jaunieši, kas nemācās, nestrādā un neapgūst arodu; mazkvalificēti pieaugušie | – Erasmus Buddy; –  mācīšanās un tīklošanās atbalsts |
| (4) Kultūras atšķirības | cilvēki ar migrantu vai bēgļu pieredzi; kas pieder nacionālo vai etnisko minoritāšu grupām; zīmju valodas lietotāji | – papildus valodas apguves atbalsts; – viegli uztverama informācija dažādās valodās |
| (5) Sociālie šķēršļi | ierobežota sociālā kompetence; antisociāla vai riskanta uzvedība; sociāli atstumti; iztikas pelnītājs vai bārenis; persona ir dzīvojusi vai pašlaik dzīvo aprūpes iestādē | – Top up 250 EUR mēnesī |
| (6) Ekonomiskie šķēršļi | zems dzīves līmenis; zemi ienākumi; nepieciešamība strādāt paralēli mācībām; ilgstošs bezdarbs; nestabila ekonomiskā situācija vai nabadzība; kļūšana par bezpajumtnieku; parādi vai finansiāla rakstura problēmas | – Top up 250 EUR mēnesī |
| (7) Šķēršļi, kas saistīti ar diskrimināciju | diskriminācija, kas saistīta ar dzimumu, vecumu, etnisko izcelsmi, reliģisko piederību, uzskatiem, seksuālo orientāciju, invaliditāti | – Top up 250 EUR mēnesī |
| (8) Ģeogrāfiskie šķēršļi | personas no attāliem vai lauku reģioniem, kuros ir mazāk attīstīta pakalpojumu infrastruktūra; ierobežots sabiedriskais transports; nepietiekami pakalpojumi | – Top up 250 EUR mēnesī |